દેવનીમોરી સહીત હિમંતપુર, નવલપુર ગામના મેશ્વો ડેમના નિર્માણ પછી ડેમના કિનારે સ્મશાન આવેલા છે. વર્ષોથી ડેમના કિનારે મૃતકની અંતિમવિધિ કરવામાં આવે છે. ત્યારે દેવનીમોરી ગામે શનિવારે ચંદનબેન કાંતિભાઈ પારઘી (ઉં.વર્ષ-૫૨) નું બીમારીના લીધે મોત નિપજતા પરિવારજનો અને ગ્રામજનો બપોરે ૧૨ વાગે સામાજિક રીતરિવાજ મુજબ મૃતદેહ સાથે જવા નીકળતા રસ્તામાં વનવિભાગ તંત્ર દ્વારા ટેન્સ (૨ ફૂટ પહોળા અને ત્રણ ફૂટ ઉંડા ખાડા ખોદી નાખતા ડાઘુઓ મૃતદેહ સાથે રસ્તામાં અટવાઈ ગયા હતા. મેશ્વો ડેમ પાણીથી છલોછલ ભરેલ હોવાથી સ્મશાને જવાના અન્ય માર્ગ પણ બંધ હતા.